**HALLINTOSÄÄNNÖN MUUTTAMINEN § 13**

Lisäys aiemmin esitettyyn:

**29 §  
Talouspäällikön tehtävät ja toimivalta**

1. vastaa kunnan talouden kirjanpidosta ja laskentatoimesta

2. vastaa tilinpäätöksen ja talousarvion laadinnasta yhdessä kunnanjohtajan kanssa

**43 §  
Toimivalta päättää asiakirjan antamisesta**

Valtuuston ja kunnanhallituksen asiakirjoja koskevat tietopyynnöt ratkaisee ~~talous- ja hallintojohtaja.~~ kunnanjohtaja.

Toimielimen asiakirjoja koskevat tietopyynnöt ratkaisee toimielimen esittelijä.

Keskusarkistosta vastaava viranhaltija antaa tiedon niistä asiakirjoista, jotka sijaitsevat keskusarkistossa.

**79 §  
Omaisuuden luovuttaminen ja vuokraaminen**

Kunnan kiinteän omaisuuden luovuttamisesta päättää kunnanvaltuusto lukuun ottamatta (asemakaava-alueen) tontteja, kun valtuusto on vahvistanut myynnissä noudatettavat periaatteet. Osakkeiden luovuttamisesta ja ostamisesta  päättää kunnanhallitus. Kunnan muun irtaimen omaisuuden luovuttamisesta päättää se toimielin, jonka hallintaan kyseinen omaisuus kuuluu. Arvoltaan vähäisen (3000 euroa) irtaimen omaisuuden luovuttamisesta päättää osastopäällikkö.

Kunnan kiinteän omaisuuden vuokraamisesta päättää kunnanhallitus. Toimintayksikön esimies päättää hallitsemansa tilan tilapäisestä vuokraamisesta esim. kokouskäyttöön kunnanhallituksen määrittämien vuokraehtojen mukaisesti. Kunnan omistamien asunto-osakkeiden vuokraamisesta päättää ~~talous- ja hallintojohtaja~~ kunnanjohtaja ja ~~teollisuushallien ja~~ yritystilojen osalta kunnanhallitus. Kunnanhallitus päättää kunnalle vuokrattavista tiloista.

**165 §  
Asiakirjojen allekirjoittaminen**

Valtuuston ja kunnanhallituksen päätökseen perustuvan sopimuksen ja sitoumuksen allekirjoittaa kunnanjohtaja, hänen varahenkilönsä tai ~~talous- ja hallintojohtaja,~~ kunnanhallituksen puheenjohtaja, jollei kunnanhallitus ole päättänyt toisin.

Valtuuston ja kunnanhallituksen toimituskirjan ja kirjelmän allekirjoittaa kunnanjohtaja tai hänen varahenkilönsä ~~talous- ja hallintojohtaja~~.